हर धंधे में फेल हो चुका था निर्मल बाबा, फिर भक्‍तों को देने लगा काला पर्स रखने और गोलगप्‍पे खाने की सलाह  
गोलगप्‍पे, खीर और लड्डडू खाने जैसे उलजलूल उपाय बताता है न‍िर्मल बाबा
ज‍िस धंंधे को हाथ लगाया वही चौपट हो गया, बाबागीरी से कमाई खूब दौलत
अंधव‍िश्‍वास और ठगी के अलावा आय से अध‍िक संपत्ति के कई केस दर्ज
निर्मल बाबा की आय का सबसे बड़ा ज़रिया समागम में आने वाले भक्‍तों से ली जाने वाली फीस है. जो भक्‍त उसके समागम में आते हैं उन्‍हें फीस चुकानी पड़ती है. यह भी कहा जाता है कि जो भक्‍त पर्सनली मिलते हैं उन्‍हें ज्‍़यादा फीस देनी होती है. वैसे निर्मल बाबा का ज़ोर 'दसबंध' पर अध‍िक रहता है. 'दसबंध' यानी भक्‍तों को अपनी कमाई का दसवां हिस्‍सा निर्मल बाबा के एकाउंट में ट्रांसफर करना होगा. उसके समागमों का प्रसारण कई टीवी चैनलों में हेता है, जिन्‍हें देखकर दूर-दूर के लोग निर्मल बाबा से मिलने चले आते हैं. हालांकि कई लोग उसके ख‍िलाफ धर्म के नाम पर पैसा वसूलने और अंधव‍िश्‍वास को बढ़ाने देने का आरोप लगा चुके हैं. लोगों की श‍िकायतों के बाद कुछ समय तक उसके समागमों के प्रसारण पर रोक लग गई थी, लेकिन निर्मल दरबार अब भी लगता है.